Man aangerand wat glo swanger matrikulant vermoorŉ Man het Dinsdag in die Athlone landdroshof verskyn nadat hy glo sy swanger skoolgaande vriendin met ŉ skerp voorwerp doodgesteek het. Avukile Njanya (23) het met kneusplekke aan sy gesig en ŉ bebloede pienk trui uit die aanhoudingselle gestap, berig Daily Voice. Inwoners het hom aangerand ná die dood van Ncebakazi Bili (20) oor die naweek. Bili, ŉ matrikulant, was agt maande swanger toe sy Saterdag by die Samora Machel-informele nedersetting in Philippi vermoor is. Haar ongebore baba is ook dood. Volgens die verslag word Njanya daarvan verdink dat hy haar uit jaloesie vermoor het. Die saak is tot Dinsdag uitgestel vir ŉ borgaansoek. -SAPA